open-index/open-wikipedia-markdown huggingface dataset:
Wall Street (Homonymie)

**Wall Street** bezeechent ë.&nbsp;a.:
* Wall Street, eng Strooss zu New York
* ëmgankssproochlech den New York Stock Exchange, US-amerikanesch Bourse

**Filmer**:
* Wall Street (1916) ënner der Regie vum Bud Fisher
* Wall Street (1929) ënner der Regie vum Harry Cohn
* Wall Street (1987) ënner der Regie vum Oliver Stone

## Kuckt och
*Wallstreet
Wall Street

D**'Wall Street** ("(Stad-)Mauer-Strooss") ass eng ronn 600 m laang Strooss zu Manhattan, New York City. Si ass den Zentrum vum New Yorker Financial District an do steet och déi New-Yorker Bourse, den New York Stock Exchange. Net zulescht dowéinst gëtt si metonymesch fir déi amerikanesch Finanzindustrie gebraucht.

D'Strooss huet hiren Numm dohier, datt si op der Plaz vun der fréierer Stadmauer ugeluecht gouf, déi de Petrus Stuyvesant 1652 am deemolegen Nieuw Amsterdam baue gelooss hat, fir et géint Iwwerfäll duerch Indianer ze schützen.

Nieft der Bourse steet an der Wall Street, op hirem Wupp, déi bekannten Trinity Church, an och d' Federal Hall, an där deen éischten amerikanesche Kongress zesummekoum an do d' Bill of Rights ugeholl hat.

## Kuckt och
* Occupy Wall Street

## Um Spaweck

* New York Stock Exchange
Wallstreet

* Wallstreet, e Klotertour an der Fränkescher Schwäiz
* Wallstreet, eng belsch Coverband
* Wallstreet, e Studentenzentrum zu Enschede an der Walstraat

* Michael Wallstreet, amerikanesche Wrestler
## Kuckt och
*Wall Street a
*Wall Street (Homonymie)
Schëld C, 5

D****' ass e Verkéiersverbuetsschëld aus dem Lëtzebuerger Code de la route dat ugëtt, datt et verbueden ass an d'Strooss eranzefuere fir Gefierer déi méi breet wéi … Meter sinn.

## Originaltext aus dem Code de la route:

 
## Bemierkungen
* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 35 vum Artikel 107 definéiert.
* Wann een dëst Verbuetsschëld net respektéiert, riskéiert een e Pretekoll vu 74 Euro (awer kee Verloscht vu Punkte vum Punktefürerschäin).

## Kuckt och
*Verkéiersschëlter aus dem Lëtzebuerger Code de la Route

## Biller

Luxembourg road sign C,5 & E,27a & model 2.jpg
Luxembourg road sign C,5 & C,18.jpg
Luxembourg road signs C,5 and C,7.jpg
Luxembourg road signs C,6 & C,5 Lenningen.jpg


### Falsche Gebrauch vum Schëld C, 5

C5 non conforme.jpg


## Um Spaweck
Dedo (Museksgrupp)

**Dedo** (oder *De.Do*, ufanks och nach *DechmannDondlinger*) ass eng lëtzebuergesch Museksgrupp, déi 2006 gegrënnt gouf. Membere sinn de Pascal Dechmann (Bass, Gittar, Batterie) an d'Sängerin Carole Dondlinger, zwéi Membere vun der Band Fluyd. De Pascal Dechmann ass dobäi och nach bei de Surf Cowboys a BSF aktiv.

Dedo maachen engleschsproochege Pop-Rock an hunn e puer Singlen erausbruecht.

## Singlen
* 2007: *Leave the Past Behind*
* 2007: *I'll Be Right Here*
* 2008: *Seize the Day*
* 2008: *So Beautiful*
* 2009: *Slip Away*

## Um Spaweck
* Dedo op Rate Your Music
BSF (Museksgrupp)

**BSF** war eng lëtzebuergesch Museksgrupp, déi am Januar 2010 gegrënnt gouf. Si huet engleschsproochege Pop-Rock gemaach.

Membere waren de Pascal Dechmann ("Bru"; Gittar, Bass, Batterie, Hannergrondgesank, Keyboard), de Louis Wright ("Surfdude"; Gesank) an den Alain Funk ("Funky"; Piano, Keyboard). De Pascal Dechmann ass och am Projet Dedo a mam Louis Wright bei de Surf Cowboys aktiv.

BSF haten e puer Single verëffentlecht. Hir éischt Single *If I Had Just* huet et am Februar 2010 bis op déi éischt Plaz am Eldoradio Chartbreaker bruecht. Och hir spéider Lidder konnte sech an den Eldoradiocharts, an der RTL Hitmaschinn an an den offizielle Lëtzebuerger iTunes-Charts placéieren.

Den 29. Dezember 2012 huet BSF op hirer Facebooksäit annoncéiert, eng Paus ze maachen, aus där se net méi erauskoumen.

## Singelen
* 2010: *If I Had Just*
* 2010: *Don't You Hold Me*
* 2010: *Take the Time*
* 2011: * Let Me Make My Choice*
* 2012: *Don't Be Afraid*

## Um Spaweck
* Facebooksäit
* BSF op Rate Your Music
Ariel Sharon

Den **Ariel Sharon** (Hebräesch: ריאל שרון), gebuer als **Ariel Scheinermann** de 26. Februar 1928, a gestuerwen den 11. Januar 2014, war en israeelesche Generol a Politiker. Hie war den 11. Premierminister vun Israel, ier en en Hiereschlag krut an zanterhier, bis zu sengem Doud, net méi aus dem Koma erwächt ass.

De Sharon war, zanter hirer Grënnung 1948, Kommandant an der Israeelescher Arméi. Hien huet 1948 beim Onofhängegkeetskrich matgemaach, wou e Kommandant war, a war och 1956 bei der Suez-Kris derbäi, 1967 beim Krich vu Sechs Deeg, 1967-1970 beim Ofnotzungskrich, an 1973 beim Yom-Kippur-Krich. Als Verdeedegungsminister huet hien de Libanon-Krich vun 1982 geleet.

Hien hat de Ruff als ee vun de gréisste Strategen an als de beschte Kommandant vum Land. No sengem Réckzuch aus dem Militär huet hien eng politesch Karriär ugefaangen. Hie war ee vun de Matgrënner vun der Likud, an hat 1977–1992 an 1996–1999 a verschiddene Regierungen, u deenen d'Likud bedeelegt war, Ministeschposten. 2000 gouf hien de Leader vn der Likud an du vun 2001 bis 2006 Premierminister.

1983 gouf hie vun der Kahan-Kommissioun, déi vun der israeelescher Regierung opgesat gi war, a senger Funktioun als Verdeedegungsminister wärend dem Libanon-Krich 1982, beim Massaker vu Sabra a Schatila fir "perséinlech responsabel" erkläert, "d'Gefor vu Bluttvergéissen a Revanche ignoréiert ze hunn", soudatt et zu deem Massaker u palestinenseschen Zivilisten duerch libaneesesch Milizen an deene Flüchtlingscampe koum. D'Kahan-Kommission huet dem Sharon säi Récktrëtt recommandéiert, wat deen, obwuel ufanks dergéint, schlussendlech gemaach huet.

Vun 1970 bis an d'1990er Joren huet de Sharon sech fir de Bau vu israeelesche Siidlungen am Westjordanland an an der Gazasträif staark gemaach. Als Premierminister, 2004–2005, huet hien dunn awer der Réckzuch vun den israeelesche Siidler aus der Gazasträif ordonéiert, wat him ë.&nbsp;a. eng staark Oppositioun bannent der Likud abruecht huet. Hien huet d'Likud dann och am November 2005 verlooss, fir eng nei Partei, Kadima, ze grënnen. De 4. Januar 2006 krut hien, ier en erëmgewielt konnt ginn, en Hiereschlag, a war zanterhier, bis zu sengem Doud, an engem permanente vegetativen Zoustand. 
¨

## Um Spaweck
Barnaba Oriani

De **Barnaba Oriani**, gebuer de 17. Juli 1752 zu Carignano, a gestuerwen den 12. November 1832 zu Brera deemools am Kinnekräich Lombardo-Venetien, war en italieeneschen Astronom a Wëssenschaftler.

No der Primärschoul zu Carigniano hat hien zu Mailand op der Héichschoul vu San Alessandro studéiert. Nom Studium a Physik, Mathematik, Philosophie an Theologie gouf hie 1775 Paschtouer.

Wéinst sengem groussen Intressi fir d'Astronomie gouf hie 1776 Mataarbechter am Observatoire vu Brera, an deem hie 1778 Assistent a schliisslech 1802 Direkter gouf.

Den Oriani war e laangjärege Frënd vum Giuseppe Piazzi, dem Entdecker vum Zwergplanéit Ceres. Si hu 37 Joer u villen astronomesche Projeten zesummegeschafft. Vun 1808 u war hie korrespondéierende Member vun der Bayerescher Wëssenschaftsakademie.

## Kuckt och

## Literatur
* Eintrag in Constantin von Wurzbach: Biographisches Lexikon des Kaiserthums Oesterreich, Bd. 21, S. 96-98, Wien 1870.

## Um Spaweck
* Fotoen
* [Wikisource](http://en.wikisource.org/wiki/Catholic_Encyclopedia_(1913)/Barnaba_Oriani)
*  N. N.: ''Biographical notice of Professor Oriani'' Monthly Notices of the Royal Astronomical Society, Vol. 2 (1833), S. 148 (Noruff)
Glenelg

*Glenelg, e Faubourg vun Adelaide
*Glenelg, eng Uertschaft a Schottland
*Glenelg, eng Uertschaft an den USA
*Glenelg, eng Uertschaft a Kanada.
*Glenelg, eng Plaz um Mars
*Glenelg, e Rennpäerd
*HMAS Glenelg, zwee Schëffer vun der Royal Australian Navy
*Glenelg Football Club
Artis Dead

**Artis Dead** (dacks als *artis dead* stiliséiert) war eng lëtzebuergesch Post-Metal-Grupp vun Dikrech, déi tëscht 2005 an 2010 existéiert huet.

Membere waren den Daniel Frantz (Batterie), de Marc Bonert (Gesank, Bass), den Daniel Oliveira Carneiro (Gittar) an de Mauro Fiermonte (Gittar). Si hunn 2008 den Album *Le quiproquo du qui* verëffentlecht.

De 24. Oktober 2010 hunn Artis Dead op hirer Facebooksäit hir Opléisung annoncéiert. Den Daniel Frantz, de Marc Bonert an de Mauro Fiermonte hunn 2010 d'Dirty Crows gegrënnt. En anere Projet vum Marc Bonert war Herr Marx und die Rennhunde.

## Album
* 2008: *Le quiproquo du qui*

## Um Spaweck
* Artis Dead op Rate Your Music
Meteorit vun Treysa

De **Meteorit vun Treysa**, och *Meteorit vu Rommershausen*, ass e Meteorit deen an engem Bësch nordwestlech vun der Uertschaft Rommershausen an der nordhessescher Gemeng Schwalmstadt opgeschloe war. De Meteorit goung an déi däitsch astronomesch Geschicht als ee vun de bedeitendsten noweisbar observéierte Meteorittenaschléi an der Neizäit an. Hie gëtt als mëttleren Oktaedrit vun der cheemescher Grupp IIIB klassifizéiert an huet Widmanstätten-Strukturen.

## Geschicht
Aenzeien hunn den 3. Abrëll 1916 um 15:30 Auer vun engem Donnerschlag an Dampwolleke geschwat. D'Liicht an de Kaméidi koume vun engem Meteorit, dee bei Rommershausen an de Bësch mam Numm *Interessentenwald* geschloe war.

Den Alfred Wegener hat en Aenzeienopruff an den Zeitunge gemaach, a konnt d'Bunnn vum Meteorit a seng méiglech Opschlagplaz no deenen hire Berichter, wéi sech méi spéit erausgestallt huet, mat enger zimmlech grousser Genauegkeet vu +/-&nbsp;800&nbsp;m berechnen. Wéi no en ettlech Méint de Meterit nach net fonnt gi war, gouf eng Belounung vun 300 Reichsmark ausgesat, fir dejéinegen deen de Meteorit géif fannen. Tatsächlech gouf de Meteorit doropshi fonnt. Obschonn et jee no Auteur verschidde Meenungen iwwer den Datum an d'Persoun déi de Meteorit fonnt huet gëtt, gëtt am Allgemengen de Fierschter Huppmann zitéiert deen de Meteorit de 5. Mäerz 1917 an engem 1,50 Meter déiwen Aschlagkrater fonnt huet. Den Eisen-Néckelmeteorit war 63,28&nbsp;kg schwéier a 36&nbsp;cm breet. Hie war nëmme wéineg zersplittert a relativ vollstänneg erhalen. Et goufen 23 Placken an Uschlëff vum Meteorit gemaach a vu geologesch-mineralogesche Fuerschungsinstituter ënnersicht.

Op der Aschlagplaz gouf 1986 e Stee mat enger Tak vum *Knüllgebirgsverein* opgeriicht fir un dat kosmescht Evenement z'erënneren.

De Meteorit selwer ass am *Mineralogesche Musée* zu Marburg op der Lahn ausgestallt, an en Ofgoss dovu kann een am *Museum der Schwalm* zu Ziegenhain gesinn.

## Kuckt och

## Literatur
* *750 Jahre Rommershausen, Dorfchronik*.
* Wegener, Alfred: *Das detonierende Meteor vom 3. April 1916, 3 1/2 Uhr nachmittags in Kurhessen*. 1917. Nodrock: Elwert, Marburg 2001, ISBN 3-7708-1160-7

## Um Spaweck

* Artikel vum Verein für hessische Geschichte und Landeskunde e.V. Kassel
Sous le figuier

***Sous le figuier*** ass e franséisch-lëtzebuergesch-belsche Film vun der Regisseurin Anne-Marie Etienne.

En hat Première den 13. Juni 2012 um Filmfestival vu Cabourg, ass 2013 zu Lëtzebuerg um Discovery Zone-Festival gelaf a koum den 20. Mäerz 2013 a Frankräich an zu Lëtzebuerg, an den 12. Juni 2013 an der Belsch an de Kino.	

## Ëm wat geet et am Film?
D'Selma, eng Dame vu 95, huet am Summer bei sech am Haus Besuch vum Nathalie, hirem beschte Frënd Christophe a vum Joëlle, enger jonker Mamm. Allen dräi hu grad eng schwéier Phas an hirem Liewen, sief et berufflech oder privat...

## Soss
En ettlech Zeene goufen am Wëntrenger Schlass gedréint.

## Kuckt och
* Lëscht vu lëtzebuergesche Filmer

## Um Spaweck
* Fiche op imdb.com
Un honnête commerçant

***Un honnête commerçant*** ass e Kriminalfilm a Thriller vum belsche Filmregisseur an Dréibuchauteur Philippe Blasband aus dem Joer 2002.

## Ëm wat geet et am Film?
D'Police verhéiert den Hubert Verkamen, deen am Verdacht steet seng Famill ëmbruecht ze hunn. Hie probéiert zwar sech als en éierleche Geschäftsmann ze presentéieren, mä d'Poliziste wëssen, datt hien e geféierlechen Drogenhändler ass. Well si hien ni ze pake kruten, si se frou, e Grond ze hunn, fir hien ze verhaften a probéiere mat alle Mëttelen, fir hien un d'Schwätzen ze kréien.

## Filmproduktioun an -distributioun

Fir d'Produktioun vum Film krut Samsa Film 2001 e Subside an Héicht vun 10 Millioune Lëtzebuerger Frang, respektiv 247.893,52 Euro, vum Lëtzebuerger Filmfong.

Den engleschen Titel vum Film as *Step by Step*.

De Film gouf op enger Rei Filmfestivalle gewisen, dorënner 2002 zu Montréal an um Filmfestival vu Venedeg, an 2003 zu Rouen, zu Cognac an am tschechesche Zlín, wou en de Präis als beschten europäesche Film krut.

## Kuckt och
* Lëscht vu lëtzebuergesche Filmer

## Um Spaweck
* De Film op der Websäit vu Samsa Film
* De Film op Allociné
J'ai toujours voulu être une sainte

De Spillfilm ***J'ai toujours voulu être une sainte*** ass eng belsch-lëtzebuergesch Koproduktioun vun der lëtzebuergescher Filmregisseurin Geneviève Mersch aus dem Joer 2003.

## Ëm wat geet et am Film?

D'Norah, dat 17 Joer huet, lieft bei sengem Papp an hat fillt sech schëlleg un all Misère vun der Welt...

## Filmproduktioun

Fir d'Schreiwen an d'Entwéckele vun der Iddi vum Film krut d'Produktiounsgesellschaft Samsa Film 1998 e Subside vum Lëtzebuerger Filmfong an Héicht vun 2,5 Millioune Lëtzebuerger Frang. 2001 krut se dunn nach e Subside vun 20 Millioune Frang, (ronn 496.000 Euro), fir d'Produktioun vu *J'ai toujours voulu être une sainte*. Donieft krut de Film och nach e Subside vum europäesche Fong Eurimages an Héicht vun 190.000 Euro, vun deem Samsa Film der 100.700 krut an de belsche Koproduzent de Rescht.

## Accueil

2003 gouf *J'ai toujours voulu être une sainte* mam éischte Lëtzebuerger Filmpräis an der Kategorie "Beschte Lëtzebuerger Film" ausgezeechent, zesumme mat dem Andy Bausch sengem Documentaire *[[L'homme au cigare]]*. E war och de Lëtzebuerger Oscar-Bäitrag an der Kategorie "Beschten Internationale Film", gouf awer net nominéiert.

Op der Internet Movie Database hat de Film 2021 e Score vu 6,2 vun am Ganzen 10 Punkten, baséiert op 98 Benotzerbewäertungen.

## Kuckt och
* Lëscht vu lëtzebuergesche Filmer

## Um Spaweck
* de Film bei Samsa
Dead Man Talking

***Dead Man Talking*** ass e belsch-lëtzebuergesch-franséische Film vum belsche Regisseur Patrick Ridremont, deen och d'Haaptroll spillt.

En hat Première den 29. September 2012 um Festival vun Namouer, a koum den 3. Oktober 2012 an der Belsch, an de 27. Mäerz 2013 a Frankräich an zu Lëtzebuerg an de Kino.

## Ëm wat geet et am Film?
De William Lamers ass zum Doud verurteelt a soll exekutéiert ginn. Hien huet per Gesetz d'Recht, eng lescht Deklaratioun ze maachen. Am Gesetz steet awer net, wéi laang déi Deklaratioun dauere kann. A sou fänkt de Lamers mat engem laange Monolog un, an hält an hält net op...

## Kuckt och
* Lëscht vu lëtzebuergesche Filmer

## Um Spaweck
* Fiche op cineuropa.org
Serge Tonnar & Legotrip

**Serge Tonnar & Legotrip** war tëscht 2009 an 2019 eng lëtzebuergesch Museksgrupp ëm de Sänger Serge Tonnar, deen och d'Texter geschriwwen huet. Aner Membere waren den Eric Falchero (Keyboard), de Rom Christnach (Bass) an de Misch Feinen (Batterie).

## Bandgeschicht

2003 ass den éischten Album *Legotrip* erauskomm. Deemoels war Legotrip nach e Soloprojet vum Serge Tonnar.

Gréissere Succès hat den Album *Klasseklon*, mat deem aus Legotrip eng richteg Band ginn ass. Déi éischt Single dovun, *Crémant an der Chamber*, hëlt dem deemolge Chamberpresident Laurent Mosar seng Ausso op d'Schëpp, datt och d'Deputéiert géife spueren andeem si kee franséische Champes méi, mee just nach Lëtzebuerger Crémant géifen drénken. Och den zweeten Extrait *Belsch Plaasch* krut vill Airplay a gouf vun den Nolauschterer vun RTL zum Summerhit 2011 gewielt.

Als Titellidd fir d'Sitcom *[[Weemseesdet]]* hu Serge Tonnar & Legotrip 2011 *Wat den Noper seet* opgeholl. D'Joer drop ass nach d'Single *Diskothéik* an de Livealbum *Legolive* erauskomm, an d'Grupp ass op de *Bopebistro-Tour* a Caféen uechtert d'Land gaangen. Vun dëser Tournée koum 2013 e Buch, an 2014 en Documentaire (*[[De Bopebistro Tour]]*, vum Yann Tonnar) eraus.

En drëtte Studiosalbum mam Titel *Hämmelsmarsch* gouf am Oktober 2013 verëffentlecht. Éischt Single war d'Lidd *Ech si Lëtzebuerg*. Kuerz drop ass *Déi kleng Chamber (Live am Bistrot de la Presse)* als digital Single erausbruecht ginn. Dëst Duett mam Fernand Fox ass eng Reprise vum Fox sengem Lidd aus den 1970er Joren, dat selwer eng Parodie a Coverversioun vum Pierre Kartner sengem Schlager *In 't kleine café aan de haven* vun 1976 war.

Den Album *Vill Harmonie* ass eng Kompilatioun vu fréiere Stécker, nei agespillt zesumme mam *Orchestre de chambre du Luxembourg*. 2017 koum de Studioabum *Bommeleeër Buddha* eraus.

Enn 2019 huet d'Band sech opgeléist, nodeems sech zwéi Memberen aus berufflechen oder perséinleche Grënn zeréckgezunn hunn.

## Discographie
### Albumen
* 2003: *Legotrip*
* 2011: *Klasseklon*
* 2012: *Legolive* (Livealbum)
* 2013: *Hämmelsmarsch*
* 2015: *Vill Harmonie*
* 2017: *Bommeleeër Buddha*

### Singelen
* 2003: *Kossovomoss* 
* 2010: *Crémant an der Chamber*
* 2011: *Belsch Plaasch*
* 2011: *Wat den Noper seet*
* 2012: *Diskothéik*
* 2012: *Laksembörg-Sitti* 
* 2013: *Ech si Lëtzebuerg*
* 2013: *Déi kleng Chamber (Live am Bistrot de la Presse)*
* 2013: *Den Hit op RTL*

## Um Spaweck

* Serge Tonnar & Legotrip op Rate Your Music
Moundmeteorit

**Moundmeteoritte** si Meteoritte, déi hiren Urspronk vum Äerdmound hunn. Si goufen duerch Aschléi vun Asteroide oder Meteoroiden aus dem Mound eraus an de Weltraum geschleidert, an duerch Zoufall beispillsweis op der Äerd oder engem anere Planàit gelant.

## Geschicht
Obschonn den éischte Moundmeteorit (Yamato 791197) am Joer 1979 fonnt gouf, ass seng Ofstamung eréischt um Meteorit *Allan Hills 81005* 1981 an der Antarktis nogewise ginn. Bis 2006 goufen op der Äerd méi wéi 90 Moundmeteoritte fonnt. Duerch de Verglach mat der cheemescher Zesummesetzung, vun der Mineralogie a vun Isotopenheefegkeete tëscht Moundmeteoritten a Prouwe vu Moundgestengs, déi vun Apollo-Missioune stamen, ass de Mound als Urspronksplaz eendäiteg geséchert.

D'Moundmeteoritte stellen en nëtzlechen Unhank zu de Moundprouwen duer, déi duerch amerikanesch a sowjetesch Moundmissioune matbruecht goufen.

Um Exemplar Dho 280 gouf Hapkeit an nach zwou aner, onbekannt Eisen-Silicium-Mineralphase fonnt. Weider Beispiller vu Moundmeteoritte sinn de nëmme 19&nbsp;Gramm schwéiere Calcalong Creek an at mat 1,4&nbsp;Kilogramm bis elo schwéierst Exemplar DAG 400.

De Fonnt vum éischte Moundmeteorit hat Ufanks der 1980er-Jore zum Neesopliewe vun de Spekulatioune gefouert, datt et och Meteoritte vum Mars kéint ginn. Tatsächlech gouf am selwechte Joer deen éischte Marsmeteorit identifizéiert. D'Existenz vu Moundmeteoritten op der Äerd wërft och d'Fro op, ob et ëmgekéiertoch *Äerdmeteoritte* um Mound gëtt. D'èAerd war tëscht hirer Genesis viru 4,5&nbsp;Milliarde Joer bis ongeféier viru 3,9&nbsp;Milliarde Joer engem schwéiere Bombardement duech Asteroiden ausgesat. Méiglecherweis goufen deemools Steng vun der Äerd lassgeschloen an op de Mound transferéiert. Wärend op der Äerd selwer all Gestengs aus dëser Zäit duerch geologesch Prozesser ëmgewandelt gouf, sollt et um Mound iwwerdauert hunn. Et gouf dofir virgeschloen, nei Missiounen op de Mound ze starten, fir do speziell no dësem Urgestengs vun der Äerd ue sichen.

## Kuckt och

* Meteorittelëscht

## Um Spaweck

*  The Lunar Meteorite Compendium, NASA
*  Mondmeteorite, Washington University St. Louis
*  List of lunar meteorites, Washington University St. Louis
*  The Lunar Sample Compendium, NASA - keng Meteoritten, mä gesammelt Prouwe vum Äerdmound!
* The Curation and Analysis Planning Team for Extraterrestrial Materials
Trouble No More

* Trouble No More, e Film vum Andy Bausch.
*Trouble No More, e Museksalbum vum John Mellencamp.
*Trouble No More, e Lidd vum Muddy Waters.
Tiger Fernandez

**Tiger Fernandez** war eng lëtzebuergesch Museksgrupp, déi tëscht 1999 an 2003 existéiert huet. Si huet engleschsproochege Pop-Rock an Alternative Rock gemaach.

D'Band gouf Enn 1999 vum Simon Ramos (Gesank, Gittar), dem Claude (Batterie) an dem Victor Ferreira (Bass, Samples) gegrënnt. Ufank 2000 ass de Gull (Gittar) derbäikomm, mä hien huet d'Grupp wéinst sengem Studium erëm am September verlooss an ass duerch de Pi ersat ginn.

Tiger Fernandez huet een Titel um Kompilatiounsalbum *Made In Luxembourg 2000* an dräi EPen um Lëtzebuerger Label Own Records verëffentlecht. 2001 huet d'Band déi lëtzebuergesch Editioun vum Emergenza Festival gewonnen an ass op déi 10. Plaz an der europäescher Finall komm. Hir lescht Opnam, *The Final EP*, ass eréischt ee Joer no der Opléisung vun der Grupp erauskomm.

De Victor Ferreira huet méi spéit eng Solocarrière als Sug(r)cane a Sun Glitters ugefaangen.

## EPen
* 2000: *Tiger Fernandez*
* 2002: *Leave the Left Leaf*
* 2004: *The Final EP*

## Um Spaweck
* Tiger Fernandez op Rate Your Music
Extended Play

**Extended Play**, meeschtens einfach **EP** genannt, ass eng musikalesch Opnam op enger Vinylsplack oder op engem CD, déi méi Lidder wéi eng Single huet, awer ze kuerz ass, fir als Museksalbum ze gëllen.

Et gëtt keng Standartdefinitioun déi seet wat fir eng Opnam eng EP ass a wat fir eng net. Generell huet eng EP tëscht véier a sechs verschidde Lidder.

Och Singelen hunn heiansdo sou vill Lidder, mä da sinn et meeschtens verschidde Remixe vum selwechte Lidd.
Extreme Ops

De Spillfilm ***Extreme Ops*** ass eng lëtzebuergesch-däitsch-brittesch Koproduktioun vum Christian Duguay aus dem Joer 2002.

## Ëm wat geet et am Film?
E Filmteam soll e Reklammfilm mat rasante Stuntszenen op Schi fir eng japanesch Firma an den Alpen dréinen...

## Kuckt och
* Lëscht vu lëtzebuergesche Filmer
FearDotCom

De Film **FearDotCom** oder *FeardotCom* ass eng lëtzebuergesch-däitsch-brittesch-US-amerikanesch Koproduktioun vum William Malone aus dem Joer 2002.

## Ëm wat geet et am Film?
Véier Doudeger ginn zu New York opfonnt, Si hunn alle Véier eppes gemeinsam si ware kuerz virun hirem Doud op dem Internetsite feardotcom.com…

## Um Spaweck
The Ride (Film 2002)

De Film ***The Ride*** oder och *Joy-Rider* ass eng lëtzebuergesch-brittesch Koproduktioun vum Gaby Dellal aus dem Joer 2002.

## Ëm wat geet et am Film?
Am Film geet et ëm Drogen a geklaut Autoen…

## Kuckt och
* Lëscht vu lëtzebuergesche Filmer
Maigret et le fou de Sainte-Clotilde

Den Televisiounsfilm ** Maigret et le fou de Sainte-Clotilde** aus der Televisiounsserie Maigret mam Bruno Cremer als Haaptacteur, ass eng lëtzebuergesch-franséisch-belsch-Schwäizer Koproduktioun vum Schwäizer Filmregisseur Claudio Tonetti aus dem Joer 2002. 
## Ëm wat geet et am Film?
De Maigret ass mam Zuch ënnerwee fir op Stroossbuerg. Du gesäit hien e Mann deen iwwer dem Fueren aus dem Zuch wëll sprangen…

## Kuckt och
* Lëscht vu lëtzebuergesche Filmer
Pisces-Zwerggalaxie

D**'Pisces-Zwerggalaxie**, och bekannt als **LGS 3**, ass eng irregulär geformt Zwerggalaxie am Stärebild Pisces a méiglecherweis eng Begleetgalaxie vum M33 (Dräiecksgalaxie). Si läit ronn 2,5 Millioune Liichtjoer vun eis ewech. D'Galaxie huet e Radius vun nëmmen 850 Liichtjoer, an huet um Himmel eng Gréisst vun 2 Bouminutten.

D'Pisces-Zwerggalaxie ass teleskopesch schwéier z'observéieren, well si eng visuell Magnitude vu +14,3&nbsp;mag an eng kleng Flächenhellegkeet huet. D'Galaxie gouf vun den Astronomen Charles T. Kowal, Kwok-Yung Lo a Wallace L. W. Sargent op fotografesche Placken entdeckt, déi am Oktober 1978 opgeholl gi waren.

Si huelen un, datt se zu der lokaler Grupp gehéiere kéint an hu s'an enger Lëscht publizéiert, déi se mat "Local Group Suspected" (LGS) bezeechent hunn. An der Lëscht sti fënnef Objeten, vun deenen der dräi als potentiell, bis elo onbekannt Membere vun der lokaler Grupp ugesi goufen. Déi nei entdeckt Galaxie steet op der drëtter Plaz, dofir d'Bezeechnung *LGS 3*.

Am Joer 1979 konnte schliisslech den Trinh X. Thuan an den George E. Martin d'Zougehéieregkeet vun LGS 3 zu der lokaler Grupp ënnerzeechnen; si war domat déi eenzeg Galaxie vun der LGS-Lëscht, déi als Member vun der lokaler Grupp identifizéiert gouf.

## Kuckt och

* Astronomesch Katalogen
* Kënschtleche Leetstär (LGS)
Bundeswehr

**Bundeswehr** ass déi offiziell Bezeechnung fir d'Sträitkräfte vun der Bundesrepublik Däitschland. D'Bundeswehr besteet aus Arméi (*Heer*), Loftwaff a Marinn. Dozou kommen nach den zentrale Sanitéitsdéngscht an déi sougenannt *Streitkräftebasis*, déi logistesch Ënnerstëtzung an iwwergräifend Aufgaben iwwerhëlt.

D'Bundeswehr gouf 1955 gegrënnt a war vun Ufank u Member vun der NATO. An der Zäit vum Kale Krich hat se bal eng hallef Millioun Zaldoten. Zanter 1956 besteet fir all däitsch Männer d'Wierflicht, déi awer 2011 *ausgesat* gouf. Dat heescht, se bleift am Gesetz bestoen, mä en obligatoreschen Déngscht gëtt et bis op Weideres net. Haut huet d'Bundeswehr nëmmen nach manner wéi 190.000 aktiv Zaldoten.

Zanter den 1990er Jore war d'Bundeswehr bei enger Rëtsch vun internationalen Auslandsasätz derbäi, virun allem KFOR am Kosovo, ISAF an Afghanistan, UNIFIL virun der libaneesescher Küst an d'Operatioun Atalanta virun der somalescher Küst.
## Kuckt och
* Wehrmacht
## Um Spaweck
Moonlight (Film 2002)

De Spillfilm an Thriller ***Moonlight*** ass eng hollännesch-lëtzebuergesch-däitsch-brittesch Koproduktioun vun der hollännescher Filmregisseurin Paula van der Oest aus dem Joer 2002.

## Ëm wat geet et am Film?
D'Claire lieft bei senge räichen Adoptivelteren an enger Villa déi eleng an engem Bësch läit. Een Dag fënnt si e verwonnte a bluddege Bouf an hirem Alter am Gaart vun der Villa…
 
## Kuckt och
* Lëscht vu lëtzebuergesche Filmer
Schëld A, 22c

D**'Schëld A, 22c** ass e Verkéierswarnschëld aus dem Lëtzebuerger Code de la route, dat de Chaufferen eng Kräizung ukënnegt op där se Virfaart virun de Chaufferen déi op der anerer Stroosse fueren, hunn.

## Originaltext aus dem Code de la route:

## Bemierkungen
D'Schëld A, 22c kann nëmmen op de Virfaartsstroossen opgestallt ginn, wann d'Schëld B, 1 („Virfaart iwwerloossen“) oder B, 2a („Stopp“) op der Strooss ouni Virfaart opgestallt ass.

## Biller

Luxembourg road sign A,22c (right) (2).jpg|Schëld A,22c


## Kuckt och
* Kräizung mat méi Stroossen ouni Virfaart: Schëld A, 22a
* Kräizung mat enger Strooss ouni Virfaart: Schëld A, 22b

## Um Spaweck
Schëld C, 4b

D****' ass e Verkéiersverbuetsschëld aus dem Lëtzebuerger Code de la route dat ugëtt, datt den Zougang fir dräi Kategorië vu Gefierer oder Benotzer verbueden ass; d'Illustratioun hei niewendrun ass nëmmen e Beispill. D'Schëld C, 4b kann nëmme bannent enger Uertschaft gebraucht ginn.

## Originaltext aus dem Code de la route

 
## Bemierkungen
* Wann een dëst Verbuetsschëld net respektéiert, riskéiert een e Pretekoll vu 74 Euro (awer kee Verloscht vu Punkte vum Punktefürerschäin).

## Biller

Luxembourg road sign C,4b Kirchberg.jpg
Luxembourg road sign C,4b.jpg
Luxembourg road sign C,4b (101).jpg


## Um Spaweck
Nha Fala

De Spillfilm ***Nha Fala*** ass eng portugisesch-franséisch-lëtzebuergesch Koproduktioun vum guinea-bissauesche Regisseur Flora Gomes aus dem Joer 2002.

## Ëm wat geet et am Film?
Am Vita senger Famill hate se ëmmer de Glawen, wann eng Fra aus hirer Famill séngt da muss se stierwen. D'Claire lieft elo a Frankräich an ass eng bekannt Sängerin ginn. Wéi soll si hirer Mamm dat doheem soen datt si séngt…

## Filmproduktioun an Accueil
Fir d'Produktioun vum Film krut d'Produktiounsgesellschaft Samsa Film am Joer 2000 e Subside an Héicht vun néng Millioune Lëtzebuerger Frang vum Lëtzebuerger Filmfong. Donieft gouf d'Filmproduktioun och vum europäesche Filmfong Eurimages finanziell mat 230.000 Euro ënnerstëtzt, vun deenen Samsa Film 46.000 Euro krut an déi aner Gesellschaften de Rescht.

Den engleschen Titel vum Film ass *My Voice*.

*Nha Fala* hat seng Première den 30. August 2002 um Filmfestival vu Venedeg. Do krut en de Präis "Lanterna Magica". De Film gouf och op enger ganzer Rei anere Filmfestivalle gewisen, dorënner zu Amiens (wou en de Präis vun der Stad Amiens an de Präis SIGNIS krut), um Festival vum portugisesche Kino zu Coimbra (wou en de Publikumspräis an de Spezialpräis vun der Jury krut) an um panafrikanesche Festival zu Ouagadougou (wou en de Präis vun der Stad Ouagadougou krut).

## Kuckt och
* Lëscht vu lëtzebuergesche Filmer

## Um Spaweck
*De Film op der Websäit vu Samsa Film
Maria Schrader

D**'Maria Schrader**, gebuer de 27. September 1965 zu Hannover, ass eng däitsch Schauspillerin.

## Filmographie
* 1989: *RobbyKallePaul*, vum Dani Levy
* 1992: *I was on Mars*, vum Dani Levy
* 1993: *Halbe Welt*, vum Florian Flicker
* 1994: *Burning Life*, vum Peter Welz
* 1994: *Einer meiner ältesten Freunde*, vum Rainer Kaufmann
* 1995: *Stille Nacht - Ein Fest der Liebe*, vum Dani Levy
* 1995: *Keiner liebt mich*, vum Doris Dörrie
* 1997: *Der Unfisch*, vum Robert Dornhelm
* 1998: *Bin ich schön?*, vum Doris Dörrie
* 1998: *Meschugge*, vum Dani Levy
* 1999: *Aimée und Jaguar*, vum Max Färberböck
* 2001: *[[Emil und die Detektive (2001|Emil und die Detektive]]*, vum Franziska Buch
* 2001: *Viktor Vogel - Commercial Man*, vum Lars Kraume
* 2002: *Operation Rubikon*, vum Thomas Berger
* 2002: *[[FearDotCom]]*, vum William Malone
* 2002: *Väter*, vum Dani Levy
* 2003: *Rosenstraße*, vun der Margarethe von Trotta
* 2005: *Schneeland*, vum Hans W. Geissendörfer
* 2005: *Acting*, vum Johannes Thielmann
* 2009: *Vorstadtkrokodile*, vum Christian Ditter
* 2010: *Vorstadtkrokodile 2*, vum Christian Ditter
* 2011: *In Darkness*, vun der Agnieszka Holland
* 2012: *Alleingang*, vum Hartmut Schoen
* 2013: *Schwestern*, vun der Anne Wild

## Um Spaweck
Loftonrou

Als **Loftonrou** gëtt eng andauernd, méi oder manner staark Turbulenz vun der ënneschter Aerdatmosphär bezeechent, déi virun allem bei der Observatioun vun Himmelskierper mat groussen Teleskope stéiert. Donieft leiden och optesch Kommunikatiounsverbindunge vun der Buedemstatioun mat engem Weltraumsatellit ënner de selwechten opteschen Turbulenzen.

A kale Wanternuechte sinn déi optesch Auswierkunge vun der Loftonrou mat bloussem A dacks däitlech als "Fonkele vun de Stäre" festzestellen.
Stäre fonkelen no beim Horizont méi staark wéi déi, déi um Zenit stinn, well d'Stäreliicht um Horizont däitlech méi Atmosphär duerchlafe muss wéi um Zenit an dofir a Richtung Zenit manner optesch Stéierungen huet.
An der physikalescher Optik gëtt den Effet vum Fonkelen als Szintillatioun bezeechent.

Derzou kënnt eng – meeschtens nëmmen am Teleskop erkennbar – Bildbeweegung (hin an hier danzen) vum verwëschten (am Englesche *blurring* genannt) Stärebildchen oder Stärefleck.
All dräi Effeten (Szintillatioun, Bildbeweegung, Bildonschäerft) ginn an der Astronomie ënner dem Begrëff Seeing zesummegefaasst behandelt.

Schlieren déi wéinst Ophëtzen entstinn nennt een och Hëtztflimmeren. Op Fotoen huet en dat Phenomeen besonnesch beim Gebrauch vu laange Brennwäiten. Sou ka Bildonschäerft entstoen oder eigentlech riicht Kante ginn als Wellelinnen ofgebilt.

## Ursaachen
D'Loftonrou entsteet an éischter Linn duerch Temperatur- an Drockdifferenzen an der Äerdatmosphär, déi virun allem duerch déi ongläichméisseg Opwiermung vun der Äerduewerfläch duerch d'Sonn entstinn. Duerch d'Konvektioun kënne laminar Stréimungen, awer och turbulent Wierbelstierm oder Jetstreamen entstoen. Dat turbulent Duerchmësche vun der Atmosphär verännert de Refraktiounsindex an doduerch direkt déi optesch Eegenschafte vun der Atmosphär.

Dacks kënnt et zu weidere Stéierungen, wann de Liichtstral – eventuell an der Ëmgéigend vun engem Observatoire – knapps iwwer oder säitlech laanscht e waarme Objet féiert, wéi en (Hausdach, Kamäin, oder iwwer Dag opgewiermt Fielsen, Bëscher oder Motoren asw.). Och d'Gebai vum Observatoire kann d'Ursaach sinn, wann d'Kuppel an de Raum, méi waarm si wéi d'Owesloft dobaussen.

## Kuckt och

* Szintillatioun (Astronomie)
Schëld C, 2a

D****' ass e Verkéiersverbuetsschëld aus dem Lëtzebuerger Code de la route dat de Chauffere vu Gefierer an de Leit déi Déiere féieren ugëtt, datt et aus deenen zwou Richtunge verbueden ass an d'Strooss eranzefueren. Am Fall wou e Schantjen am betraffenen Deel vun der Strooss ass, kënnen déi Chauffere vu Gefierer a Maschinnen era fueren, déi eng Verwaltungs- oder Kontrollmissioun vum Schantjen hunn.

Am Fall vun engem Schantje kann d'Beschrëftung um Zousazschëld aus wäisse Buschtawen op roudem Hannergrond bestoen.

## Originaltext aus dem Code de la route

## Bemierkungen
* Wann een dëst Verbuetsschëld net respektéiert, riskéiert een e Pretekoll vu 74 Euro (awer kee Verloscht vu Punkte vum Punktefürerschäin).

## Kuckt och
* Schëld C, 2: Fuerverbuet a béide Richtungen

## Biller

Luxembourg road sign C,2a with E,24aa.jpg|Verkéiersschëld C, 2a "Route barrée" aus dem Lëtzebuerger Code de la Route; hei zesumme mam Schëld E, 24aa "délimitations d'un chantier".


## Um Spaweck
Schëld C, 3a

D**'Schëld C, 3a** ass e Verkéiersverbuetsschëld aus dem Lëtzebuerger Code de la route dat ugëtt, datt et verbueden ass eran ze fuere fir Chauffere vu motoriséierte Gefierer, mat Ausnam vun de Chauffere vu Motorrieder mat zwéi Rieder ouni Siddekärchen an de Chauffere vu Cyclomotoren.

## Originaltext aus dem Code de la route

## Bemierkungen
* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 29 vum Artikel 107 definéiert.
* Wann een dëst Verbuetsschëld net respektéiert, riskéiert een e Pretekoll vu 74 Euro (awer kee Verloscht vu Punkte vum Punktefürerschäin).

## Biller

Luxembourg road signs C,3a and Model 5a.jpg|Verkéiersschëld C, 3a hei mam Zousaz "Modell 5a"
Luxembourg road sign C,3a (except taxis).jpg|...nëmme fir Taxien.
Luxembourg road signs C,3a and model 4.jpg|... bei Schoulufank a -schluss.


## Um Spaweck
Schëld C, 14

D****' ass e Verkéiersverbuetsschëld aus dem Lëtzebuerger Code de la route dat de Chaufferen uweist, datt d'maximal Vitess op déi Zuel déi um Schëld steet limitéiert ass.

Wann d'Vitesslimitatioun sech nëmmen op Gefierer mat engem bestëmmte maximal erlaabte Gewiicht bezitt, da gëtt dat op engem Zousaz ënner dem Schëld uginn.

## Originaltext aus dem Code de la route

## Bemierkungen
* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 37a vum Artikel 107 definéiert.
* Wann een dëst Verbuetsschëld net respektéiert, riskéiert een e Pretekoll vun 49 bis 145 Euro an deels e Verloscht vun 2 Punkten um Punktefürerschäin:

## Kuckt och

* Schëld C, 17b: Enn vun enger Vitesslimitatioun
* Schëld D, 7: Gebuet fir eng Mindestvitess
* Schëld F, 18a: Recommandéiert Vitess

## Biller

Luxembourg road sign C,14 (10 kmh).jpg
Luxembourg road sign C,14 (20 kmh).jpg
Luxembourg road sign C,14 (30 kmh).jpg
Luxembourg road sign C,14 (50 kmh).jpg
Luxembourg road sign C,14 (70 kmh).jpg
Luxembourg road sign C,14 (reminder 75-90 kmh).jpg


## Um Spaweck
Nationale Fuerschungszentrum fir sozial a kulturell Anthropologie

Den **Nationale Fuerschungszentrum fir sozial a kulturell Anthropologie**, (*Centre national de recherche en anthropologie sociale et culturelle* op Franséisch), besser bekannt ënner dem Akronym **CRASC**, ass e staatlechen Organismus an Algerien. Rechtlech gesinn ass et eng staatlech, wëssentschaftlech and technologech Struktur, déi vum Ministère de l'Enseignement supérieur et de la Recherche scientifique, administrativ kontrolléiert gëtt.

Den Haaptsëtz vum CRASC ass zu Oran. D'Nouria Benghabrit-Remaoun ass d'Directrice zanter 1992.

## Um Spaweck
*  Websäit vum CRASC
The Last Millennium Suckers

**The Last Millennium Suckers** war eng lëtzebuergesch Punkband.

## Bandgeschicht
D'Grupp gouf am Dezember 1999 gegrënnt. Ufanks hat de Grupp zwou Sängerinnen.

Mat *Suck Up Your Life!* ass 2001 um lëtzebuergesche Label Winged Skull den eenzegen Album vun de Last Millennium Suckers erauskomm. 2003 hu si nach d'EP *Oestrogene Overdose* verëffentlecht.

2005 war e Lidd vun der Band am Soundtrack vum Zombie Film ze héieren.

2006 hat d'Grupp nach den Album *Our Bleeding Souls* opgeholl, deen awer net verëffentlecht gouf well sech d'Grupp kuerz drop getrennt huet. Zanter Mee 2013 kann een en op der Bandcampsäit vum lëtzebuergesche Label G-Chord Records eroflueden.

Déi verschidde Memberen hunn deelweis an anere Gruppe weidergemaach: Ortigas (Jenny), Extinct (Dario), Versus You (Dario, Giordano), Le Grand Guignol, Toxkäpp a Rome (Patrick), Surf Me Up Scotty (Patrick), The Disliked (Piedy).

## Discographie
### Albumen
* 2001: *Suck Up Your Life!*
* 2013: *Our Bleeding Souls*

### EP
* 2003: *Oestrogene Overdose*

## Um Spaweck
* The Last Millennium Suckers op Bandcamp
* The Last Millennium Suckers op Rate Your Music
* kuerz Beschreiwung op www.interpunk.com
Bonne vu Lëtzebuerg

D**'Bonne** (oder *Bona*; däitsch: *Guta* oder *Jutta*) **vu Lëtzebuerg**, gebuer den 20. Mee 1315 zu Prag a gestuerwen den 11. September 1349 zu Saint-Ouen-l'Aumône a Frankräich, war déi zweeteelst Duechter vum béimesche Kinnek Jang de Blannen a senger éischter Fra, der Elisabeth. Si war déi eelst Sëschter vum Keeser Karel IV.

Ier se sech mam franséische Kinnek sengem Jong Jean bestuet huet, war si virdru schonn, aus strategesche Grënn, fiancéiert ginn: mat 6 Joer mam Friedrich II. vu Meißen (1310–1349), duerno, wéi näischt draus ginn ass, mam Henri IV. vu Bar, dat awer och net zu enger Hochzäit gefouert huet.

Dofir haten d'Verhandlunge mam Kinnek Philippe VI. vu Frankräich 1328 Succès: Dem Jang säi Jong Karel gouf mam Philippe senger Duechter Blanche vu Valois verloobt a seng Duechter Bonne mam Philippe sengem Jong Jean vu Valois, dem spéidere Kinnek Jean II. (*Jean le Bon*, 1319–1364).

Den 2. Januar 1332 ass de Jang vu Lëtzebuerg mat senger Duechter Guta/Bonne zu Paräis ukomm. De 6. August 1332 huet d'Bonne (dat ewell 17 Joer hat) sech zu Melun mam Jean (deen der 13 hat) bestuet. Hie war de 17. Februar 1332 fir volljäreg erkläert ginn an hat d'Titelen "Herzog vun der Normandie", "Grof vum Anjou" a "Grof vum Maine".

Den 11. September 1349 ass si un der Pescht gestuerwen, ier hire Mann Kinnek gouf. Et gouf och Gerüchter, hire Mann hätt se, sief et aus Jalousie, sief et aus politesche Grënn, vergëfte gelooss.

## Kanner
D'Bonne an de Jean hate vun 1336 u bannent zwielef Joer eelef Kanner, vun deenen der siwen et bis an den Erwuessenenalter gepackt hunn:
* Charles V., ''Le Sage'' (1338–1380), gouf 1364 Kinnek vu Frankräich;
* Louis vun Anjou (1339–1384), Grof respektiv Herzog vun Anjou vun 1350 respektiv 1360 un, vun 1382 un Titularkkinnek vun Neapel ;
* Jean de Berry (1340–1416), Herzog vu Berry an der Auvergne vun 1360 un;
* Philippe II. vun der Bourgogne *de Kéngen* (1342–1404), Herzog vun der Bourgogne vun 1364 un
* Jeanne (1343–1373), Fra vum Kinnek Charles II. vun Navarre (*Charles le Mauvais)*;
* Marie (1344–1404), Fra vum Herzog Robert I. vu Bar;
* Isabelle (1348–1372), Fra vum Gian Galeazzo Visconti, Herzog vu Mailand.

## Bibliographie
* Jörg K. Hoensch: *Die Luxemburger - Eine spätmittelalterliche Dynastie gesamteuropäischer Bedeutung 1308–1437.* Verlag W. Kohlhammer, Stuttgart 2000, ISBN 3-17-015159-2.
* Ferdinand Seibt: *Karl IV. - Ein Kaiser in Europa 1346–1378.* 5. Auflage. Deutscher Taschenbuch Verlag, München 1994, ISBN 3-423-04641-4.
* Heinz Thomas: *Johann II.* In: Joachim Ehlers, Heribert Müller, Bernd Schneidmüller: *Die französischen Könige des Mittelalters 888–1498.* Verlag C.H. Beck, München 1996, ISBN 3-406-40446-4.
* Joseph Calmette: *Die großen Herzöge von Burgund.* Eugen Diederichs Verlag, München 1996, ISBN 3-424-01312-9.
Verkéiersgebuetsschëld

E **Verkéiersgebuetsschëld** ass eng Vertikal Signalisatioun, déi e Gebuet uweist.

## Zu Lëtzebuerg
Zu Lëtzebuerg ass et ëmmer e bloe Rondel mat bannendran engem wäisse Piktogramm.

Am *Texte coordonné* vum Lëtzebuerger Code de la Route, deen an engem Arrêté grand-ducal vum 23. November 1955 publizéiert an duerno e puermol geännert gouf, sinn d'Gebuetsschëlter am Kapitel V *Voie publique*, an der Sektioun IV *De la signalisation routière* am *Artikel 107*, ënner der Rubrik *IV. SIGNAUX D'OBLIGATION* beschriwwen:

### Technesch Donnéeën
D'Verkéiersgebuetsschëlter si Rondele mat engem bloen Hannergrond a mat wäisse Symboler oder Opschrëften.

Nieft verschiddenen Ausnamen, muss den Duerchmiesser vun de Verkéiersgebuetsschëlter an den Uertschaften op d'mannst 500&nbsp;mm sinn, baussent den Uertschaften op d'mannst 700&nbsp;mm an op den Autobunnen op d'mannst 900&nbsp;mm.

### Opstelle vun de Schëlter
Gemenkerhand ginn d'Schëlter op der rietser Säit an der Fuerrichtung a baussent der Fuerbunn opgeriicht. Am Kader vun engem Schantje kënne verschidde Schëlter op der Fuerbunn selwer opgestallt ginn. D'Schëlter déi en Enn vun engem Gebuet uweisen, kënnen op der Récksäit vum Gebuetsschëld ubruecht ginn.

D'Verkéiersgebuetsschëlter ginn am Allgemenge baussent den Uertschafte vun der Bauverwaltung a bannent den Uertschafte vun der jeeweileger Gemengeverwaltung opgestallt.

## Kuckt och
* Verkéiersschëlter aus dem lëtzebuergesche Code de la Route

## Um Spaweck
De tweeling (Film 2002)

De Spillfilm ***De tweeling*** ass eng hollännesch-lëtzebuergesch Koproduktioun vum hollännesche Filmregisseur Ben Sombogaart aus dem Joer 2002.

## Ëm wat geet et am Film?
Däitschland 1920. Nom Doud vun hiren Eltere ginn d'Zwillingsschwësteren Anna a Lotte getrennt. D'Lotte déi d'Tuberkulos huet kënnt bei eng Famill an Holland bei där si et gutt huet. D'Anna dat gesond ass, kënnt bei eng Famill an Däitschland déi op engem Bauerenhaff lieft. D'Anna huet et méi schlecht geroden, si muss Dag an Nuecht schaffen.

De Film erzielt dann dat weidert Liewe vum Lotte a vum Anna, a wéi den Zweete Weltkrich dramatesch Auswierkungen op hiert Liewen an hir Bezéiungen huet.

## Soss
Dréiplaze waren ënner anerem am Äsbechdall, laanscht d'Huel Lee bei Bäerdref, d'Orangerie zu Iechternach, d'Schlass Aansebuerg, d'Walfer Schlass. Dës hunn duergehale fir de Bësch ronderëm Spa, en Härenhaus um Rhäin an eent bei der Oder, souwéi eng Kasär an Däitschland. Kuerz Zeene goufen och ë.&nbsp;a. am Stater Zerkel, an an der Fiels gedréint.


File:Berdorf (LU), Hohllay -- 2015 -- 6097-101.jpg|Huel Lee
Fichier:Echternach Orangerie 01.jpg|Orangerie Iechternach
File:Ansembourg castle 2019-10 ---15.jpg|Schlass Aansebuerg
File:Walferdange Castle1.JPG|Walfer Schlass


2004 war *De Tweeling* nominéiert fir den Oscar fir de beschte friemsproochege Film, deen en awer net gewonnen huet.

## Kuckt och
* Lëscht vu lëtzebuergesche Filmer

## Um Spaweck
*de Film bei Samsa Film
Myein

**Myein** war eng lëtzebuergesch Rockband déi tëscht 2001 an 2004 existéiert huet.

## Bandgeschicht
1999 hu sech zoufälleg déi zwéi Gittaristen Andrea Fiorucci a José Dos Santos begéint an ugefaange Musek ze maachen. No an no koumen de Bassist Sean Birch an den Drummer Hugo Jäger derbäi, mä well den Andrea Fiorucci, deen d'Texter geschriwwen huet, net wollt sangen, gouf Ufank 2001 no engem Sänger gesicht an an der Persoun vum Sergio Santos fonnt.

D'Band ass 2003 op déi zweet Plaz bei der Lëtzebuerger Editioun vum Emergenza Festival komm.

Beim Lidd *Silly* op der EP mam selwechten Numm (2004) huet d'Claudine Muno den Hannergrondgesank iwwerholl.

Dräi Memberen hunn 2005 d'Grupp Medley Jukebox gegrënnt.

De Sänger Sergio Santos huet 2020 seng eege Grupp *The Sadlanders* gegrënnt.

## Discographie
### Album
* 2003: *Eyes See* (Demo)
### EP
* 2004: *Silly?*
## Um Spaweck
* Myein op Rate Your Music
Schëld C, 17a

D****' ass e Verkéiersverbuetsschëld aus dem Lëtzebuerger Code de la route dat ugëtt, datt vun do u wou et steet, all Verbueter fir Gefierer déi a Beweegung sinn, an déi duerch e Verkéiersverbuetsschëld ugewise waren, opgehuewe sinn.

## Originaltext aus dem Code de la route:

## Bemierkungen
* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 38 vum Artikel 107 definéiert

## Biller

Luxembourg road sign C,17a.jpg


## Um Spaweck
Schëld C, 13aa

D****' ass e Verkéiersverbuetsschëld aus dem Lëtzebuerger Code de la route dat ugëtt, datt Chauffere vu motoriséierte Gefierer aner motoriséiert Gefierer net iwwerhuelen däerfen, ausser et handelt sech dobäi ëm Motorrieder mat zwéi Rieder ouni Siddekärchen oder Cyclomotore mat zwéi Rieder.

## Originaltext aus dem Code de la route

## Bemierkungen
* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 28 vum Artikel 107 definéiert.
* Wann een dëst Verbuetsschëld net respektéiert, riskéiert een e Pretekoll vun 145 Euro an de Verloscht vun 2 Punkte um Punktefürerschäin).

## Biller

Luxembourg road sign C,13aa.jpg
Luxembourg road sign C,13aa (top) and F,18a.jpg


## Kuckt och
* Schëld C, 13ba: Iwwerhuelverbuet fir Camionen

## Um Spaweck
Dierwiechter

En **Dierwiechter** och **Huissier** am Volleksmond och *Kontrentendréier* oder *Leitsgeheier*  ass en *Officier ministériel et public*, deen e Service public leescht, andeems en de Monopol drop huet, bestëmmt Entscheedunge vu Geriichter matzedeelen an auszeféieren. Hie bréngt de Leit d'Convocatioune virun d'Geriicht an d'Akten no engem Urteel, an hëlleft, dëst Urteel ze vollstrecken. Ënner d'Vollstrecke vun Urteeler fält och d'Andreiwe vu Scholden. An deem Fall kann den Dierwiechter, nodeem en de Betraffene per Bréif iwwer de Geriichtsbeschloss informéiert huet an him e leschten Delai ginn huet fir d'Schold ze begläichen, eng Saisie vun ë.&nbsp;a. Miwwele maachen (d.&nbsp;h. beweeglech Gidder, deemno och Autoen oder Luxusgéigestänn, mat der Ausnam vun deem wat een als Minimum fir ze liewe brauch, wéi Bett, Dësch, Stull,...). Déi versteet hien dann op enger Zwangsstee (*vente forcée*).

Aner Funktioune vum Dierwiechter sinn, e Constat ze maachen, dee viru Geriicht als "authentesch" ugesi gëtt (z.&nbsp;B. vum Zoustand vun engem Gebai, virun oder nodeem Schued duerch en Drëtten drun entstanen ass).

### Zu Lëtzebuerg
De Beruff vum Dierwiechter ass reglementéiert. Viraussetzung ass en ofgeschlossenen Droitsstudium, en zousätzlecht Joer am Lëtzebuerger Droit, an ee Joer Stage, deen e muss gepackt hunn. Duerno kann ee fir eng Plaz postuléiere wann eng fräi gëtt. D'Zuel vun den Dierwiechter ass nämlech op 19 limitéiert, déi op déi dräi Geriichtsbezierker verdeelt sinn.

An hirem Barème vun de Käschten ass festgeluecht, wéi vill se fir den Deplacement, den Enregistrement vun engem Akt (jee no Zuel vun de Säiten a Kopien) asw. froen däerfen.

Déi lëtzebuergesch Dierwiechter sinn an der *Chambre des huissiers de justice* federéiert.

## Literatur
René Link: *L'huissier de justice au Luxembourg*. Luxembourg.

## Um Spaweck

* Loi du 4 décembre 1990 portant organisation du service des huissiers de justice

* huissier.lu, de Site vun der Chambre des huissiers de justice.
E. Elias Merhige

Den **E. Elias Merhige**, gebuer als *Edmund Elias Merhige* de 14. Juni 1964 zu Brooklyn, New York, ass en US-amerikanesche Filmregisseur.

De Merhige ass besonnesch bekannt duerch déi US-amerikanesch-brittesch-lëtzebuergesch Koproduktioun *[[Shadow of the Vampire]]* aus dem Joer 2000.

## Filmographie
* 1983: *Implosion*
* 1984: *Spring Reign*
* 1985: *A Taste of Youth*
* 1991: *Begotten*
* 2000: *[[Shadow of the Vampire]]*
* 2004: *Suspect Zero*
* 2006: *Din of Celestial Birds*

## Um Spaweck
Neil Marshall

Den **Neil Marshall**, gebuer de 25. Mee 1970 zu Newcastle upon Tyne, ass en englesche Filmregisseur an Dréibuchauteur.

## Filmographie
* 1999: *Combat* (Kuerzfilm)
* 2002: *[[Dog Soldiers]]*
* 2005: *The Descent*
* 2008: *Doomsday*
* 2010: *[[Centurion (Film)|Centurion]]*

## Um Spaweck
Nuit blanche

***Nuit blanche*** ass e franséisch-lëtzebuergesch-belschen Actionfilm vum Frédéric Jardin. E koum de 16. November 2011 a Frankräich an an der Belsch eraus.

## Ëm wat geet et am Film?
De Vincent, e Flic, klaut Drogendealer en décke Batz Kokain. Dommerweis gëtt e gesinn, a sou huelen se dem Vincent säi Jong als Geisel, fir datt se hir Livraisoun erëmkréien...

## Kuckt och
* Lëscht vu lëtzebuergesche Filmer

## Um Spaweck
* Fiche op imdb.com
Arrêtez-moi

***Arrêtez-moi*** ass e franséisch-lëtzebuergesche Film vum Jean-Paul Lilienfeld, nom Roman *Les Lois de la gravité* vum Jean Teulé. E koum de 6. Februar 2013 a Frankräich eraus.

## Ëm wat geet et am Film?
Eng Fra daucht um Policebureau op a wëll sech festhuele loossen: Si hätt virun 10 Joer hire Mann, dee se geschloen hat, aus der Fënster gehäit. Mä d'Policeinspektesch wëll näischt dovu wëssen...

## Kuckt och
* Lëscht vu lëtzebuergesche Filmer

## Um Spaweck
* Fiche op imdb.com